Predkladacia správa

Materiál „Informácia o vývoji dlhu v rezorte zdravotníctva k 30.6.2005“ sa predkladá  na základe uznesenia vlády SR č. 476/V z 11.6.2003. 
Predkladaný materiál sa zaoberá vývojom a stavom dlhu k 30.6.2005 s individuálnym zameraním:
•	na zdravotnícke zariadenia v pôsobnosti Ministerstva zdravotníctva SR,
•	na zdravotnícke zariadenia, ktoré boli v zmysle zákona delimitované na obce a VÚC k 1.1.2003 a na zdravotnícke zariadenia transformované na neziskové organizácie poskytujúce všeobecne prospešné služby,
•	na zdravotné poisťovne.
Súčasne materiál informuje, aký je stav oddlženia záväzkov zdravotníckych zariadení prostredníctvom spoločnosti Veriteľ, a.s. k 30.6.2005.